**Z Á P I S N I C A**

**zo zasadnutia komisie dopravy, verejného poriadku a požiarnej ochrany**

**v Šamoríne dňa 06. 10. 2021**

**Prítomní členovia komisie:** Ing. arch. Tamás Jávorka (predseda komisie), Lajos Ürge, Ing. PhD. Pál Élesztős, Ing. Róbert Hatos, Imre Fehér, ,

**Pozvaní hostia:** Ing. László Tóth, Mgr. Imrich Szabados,

**Ďalší prítomný:** -

Predseda komisie po privítaní všetkých prítomných otvoril rokovanie s nasledovným **programom:**

1. Žiadosť P. Horváth – vyhradené park. miesta pre zásobovania na Cintorínskej
2. Žiadosť M. Csepy a J. Meixnerová – zvýšenie dopravnej bezpečnosti,
3. Žiadosť P. Élesztős – zmena organizácie dopravy na Kláštornej a Dunajskej,
4. Žiadosť Vašš – zákaz státia na Dunajskej,
5. Žiadosť M. Némethová – žiadosť o zmenu organ. dopravy na Školskej,
6. Žiadosť obyvateľov Cintorínskej – spoplatnenie parkoviska,
7. Žiadosť P. Simon – investičný zámer – parkovacie domy,
8. rôzne

**K bodu 1)**

Komisia odporúča vyhradiť dve miesta pre zásobovanie pre okolité prevádzky bez vyhradenia pre konkrétnu prevádzku. Návrh stojiská č 29 – 30 projektovej dokumentácie, časové obmedzenie / 7.00 – 16.00

**K bodu 2)**

Pozn. šéfa mestskej polície: „Takmer všetky nehody spôsobujú vodiči prichádzajúci do križovatky zo smeru od Čilistova. 30-kou obmedziť rýchlosť už pred križovatkou za Gymnáziom. Pred všetkými základnými školami by bolo dobré umiestniť také značky, aké sa dávali pred ZŠ v Mliečne.“

Komisia vzhľadom na opakujúce sa nehody v tomto mieste odporúča umiestniť bodové spomaľovacie prahy v smere od Čilistova.

Zároveň odporúčame vyhotoviť štúdiu realizovateľnosti iného technického riešenia t.j. malého kruhového objazdu.

Komisia odporúča v križovatke Vinohradská – Krížna riešenie so stredovým zdvihnutím križovatky – perspektívne vo všetkých troch priesečných križovatkách na Vinohradskej ulici s prestavbou tej existujúcej pri Poľovníckej.

**K bodu 3)**

Komisia odporúča zjednosmernenie cesty od Kláštornej k sídlisku.

Komisia odporúča zákaz státia na Dunajskej ulici na strane a v dĺžke zápasníckej haly a testovacieho miesta.

**K bodu 4)**

Komisia odporúča zakázať pozdĺžne parkovanie na úseku zrekonštruovanej ulice na Dunajskej a umiestniť veľkoplošnú tabuľu - školská zóna / zákaz státia.

**K bodu 5)**

Komisia odporúča pri bytovom dome na Školskej ulici č. 23 stĺpikmi zastaviť a znemožniť prejazd áut zo Školskej ulice na sídlisko Hlavná.

**K bodu 6)**

Komisia odporúča komplexne riešiť problematiku spracovaním štúdie rozšírenia spoplatnených zón na celom území mesta.

**K bodu 7)**

Komisia neodporúča odpredaj pozemkov na žiadaný účel výstavby parkovacích domov súkromným developerom.

**K bodu 8)**

Rôzne:

Člen komisie Ing. Élesztős poďakoval v mene obyvateľov sídliska Dunajskej ulice náčelníkovi mestskej polície Szabadosovi za jeho aktivitu pri odstraňovaní vrakov z parkovísk na Dunajskej ulici.

Ing. L. Tóth informoval komisiu o dopravnej štúdií, ktorú na požiadavku mesta dala vypracovať spoločnosť Slovakor z dôvodu plánovaného investičného zámeru vo vlastnom areáli na Priemyselnej ulici. Komisia bola jednotná v tom, že Križovatku Senecká - Priemyselná je treba projektovo spracovať komplexne, čo by malo zabezpečiť mesto.

Ing. L. Tóth predstavil náčrt pozície parkovacích miest pre Agrosam popri ceste zozadu od hasičskej stanice, na parcele 856/11. Komisia súhlasí s predloženým návrhom a odporúča zohľadniť požiadavky hasičov: umiestniť dopravnú značku s textom „pozor, výjazd hasičských vozidiel!” a zošikmiť, zrezať roh betónového oplotenia v zákrute.

p. Ürge: Tlmočil požiadavku obyvateľov na vybudovanie chodníka od Pomlejskej po Kúpeľnú ulicu a vybudovanie verejného osvetlenia na tomto úseku. Komisia v minulosti už odporúčala realizáciu chodníka, odporúča objednať projekt tejto investície.

p. Ürge: V kritických miestach – Gútorská, Kasárenská, Čilistovská (pred Szarvasom), v Mliečne (pri kostole), TESCO, traktorová stanica, Pažitná ulica (za bývalým Datexom) - by bolo potrebne riešiť odvádzanie zrážkových vôd, pretože pri návalových dažďoch hasiči na týchto miestach musia pravidelne zasahovať. Treba realizovať jarok, priekopu v zeleni alebo umiestniť vsakovacie studne, ktoré pravdepodobne bude treba vybaviť s lapačom olejových produktov. L. Ürge pripraví mapový prehľad problémových lokalít.

Komisia odporúča, aby mestský úrad upozornil okresný úrad a okresný dopravný inšpektorát na časté dopravné nehody v križovatke Senecká – R7 pri odbočke na Šamot a aby mesto požiadalo o okamžité riešenie problému.

Ing. L. Tóth informoval komisiu o ponuke spoločnosti SAFEXONE, ktorá sa zaoberá budovaním inteligentných priechodov pre chodcov. Komisia odporúča nadviazať s nimi kontakt a v prípade výhodnej ponuky začať riešiť na dvoch-troch miestach po ceste I/63, prípadne pred základnými školami.

p. Fehér sa pýtal, či mesto má koncepciu na budovanie nabíjacích staníc pre elektromobili. Komisia odporúča objednať vypracovanie štúdie pre rozvoj nabíjacích staníc na celom území mesta.

Komisia prebrala aj možnosť vylúčenia dodávok z parkoviska na sídlisku Cintorínska. P. Hatos pripravil 3 rôzne návrhy. Komisia odporúča riešiť zákazom vjazdu „okrem zásobovania” do ulice pred osem poschodovou bytovkou (Cintorínska 18-24) s tým, že dodávky z veľkého parkoviska budú vykázané iba zo stojísk pred bytovkou a pred cintorínom.

Zapísal: Ing. Tóth László

Predseda: Ing. arch. Tomáš Jávorka